Ndi Pondola Oku Liwekapo Ndati Oku Kuata Ovisimĩlo Vioku Lipekela?
Ceci o sukila oku linga
Nõla ciwa Akamba vove. Nda okuti akamba vove vokosikola va fetika oku vangula catiamẽla koku lipekela, oku panga onepa kombangulo yaco, ci pondola oku ku tateka oku kuata ovisimĩlo via sunguluka. Olonjanja vialua, o ka tẽla ndomo o yuvula ombangulo yaco okuti ku va setukula kuenda ka va ku sanumũla.
Yuvula olomapalo vi vetiya oloñeyi vioku lipekela. Ocimãho colomapalo vialua koloneke vilo oku vetiya onjongole yoku lipekela. Elungulo lipi li sangiwa Vembimbiliya? “
Tu liyelisi kevĩho liosi lioketimba kuenda kutima, okuti tu kola koku sumbila Suku.” (2 Va Korindo 7:1) Nõlapo oku yuvula olomapalo viosi vi vetiya oloñeyi vioku lipekela.
Ivaluka okuti: Oku kuata oloñeyi vioku lipekela, hekanduko. Ocili okuti Suku wa lulika ulume lukãi lonjongole lioku lisola pokati, kuenda ca sunguluka oku tẽlisa onjongole yoku lipekela noke yoku kuela. Omo liaco, nda wa siata oku kuata onjongole yoku lipekela, ku ka sime okuti o kuete ocitangi kuenda ku tẽla oku kuata ovisimĩlo via sunguluka.
Oku malusula: Ove o pondola oku nõla ovina o sokolola. Nda o yongola, o pondola oku kuata ovisimĩlo via sunguluka, ci kale kovina o sokolola kuenda kovituwa viove.
umb_Latn umb_Latn umb_Latn umb_Latn umb_Latn umb_Latn umb_Latn